Diari Oficial de la Generalitat Valenciana


Sumari del DOGV 3857, del 16-10-2000 (2000/8171)

RESOLUCIÓ de 3 d'octubre de 2000, del director general de Funció Pública, per la qual s'aproven les relacions de llocs de treball de l'administració al servei del Consell de la Generalitat Valenciana.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3857

Data del DOGV
:   16-10-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/8171


Data del document
:   03-10-2000

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * Institut Valencià de la Joventut Generalitat Jove
    * Conselleria Justícia i Administracions Públiques
    * Conselleria Indústria i Comerç
    * Conselleria Cultura i Educació
    * Presidència de la Generalitat
    * Conselleria Benestar Social
    * Conselleria Economia, Hisenda i Ocupació
    * Conselleria Obres Públiques, Urbanisme i Transports
    * Conselleria Sanitat
    * Conselleria Agricultura, Pesca i Alimentació
    * Conselleria Medi Ambient
    * Conselleria Portaveu del Govern
    * administració del personal
    * qualificació del personal
    * administració regional
    * concurs administratiu

RESOLUCIÓ de 3 d'octubre de 2000, del director general de Funció Pública, per la qual s'aproven les relacions de llocs de treball de l'administració al servei del Consell de la Generalitat Valenciana. [2000/X8171]
  
La Llei de la Funció Pública Valenciana configura les relacions de llocs de treball com un instrument essencial per a l'ordenació i gestió del personal de la Generalitat Valenciana.
  
Per això, per tal de poder dur a terme una adequada planificació de necessitats de recursos humans i a fi de possibilitar l'execució dels processos de provisió de llocs, se'n fa imprescindible l'actualització de les relacions, perquè siga un fidel reflex de la classificació dels llocs de treball.
  
És necessari, doncs, en aquests moments, procedir a una nova aprovació i publicació de les relacions de llocs de treball de les distintes conselleries i organismes autònoms que componen l'administració al servei del Consell de la Generalitat Valenciana, tot i incorporant les modificacions produïdes en la classificació dels llocs des de l'última publicació, que es va fer a l'agost de 1998.
  
Les esmentades modificacions són, en molts dels casos, el reflex de canvis operats en les estructures organitzatives. En altres, són conseqüència de la incorporació de personal transferit de l'administració Estatal. Per últim, hi ha les modificacions que resulten de les necessitats d'adaptació de la classificació de llocs a noves realitats funcionals.
  
Les relacions de llocs de treball que es publiquen contenen, tal com es disposa en el Text Refós de la Llei de la Funció Pública Valenciana, la denominació de cada lloc, les seues característiques essencials (naturalesa, sector, grup), les retribucions complementàries que els corresponguen, els requisits exigits per a la seua ocupació, els mèrits preferents, si s'escau, i la forma de provisió. També s'inclouen altres dades, com les indicacions sobre si el lloc està declarat en situació amortitzable o si té assignada cap tipus de jornada especial reduïda. En els casos de llocs que tenen assignats mèrits preferents, aquests figuren en una segona part de la relació de la conselleria o organisme autònom en qüestió. De la mateixa manera que es va fer en les dues últimes ocasions, no es publiquen les funcions dels llocs, sense que això siga impediment per a la plena vigència de les que actualment té assignades cada lloc d'acord amb la seua classificació.
  
El procés que ha portat a l'aprovació de les relacions de llocs de treball s'ha realitzat prèvia negociació amb els sindicats representatius en l'àmbit de la Generalitat Valenciana, a l'empara del que disposa la Llei 9/1987, de 12 de juny, sobre Òrgans de Representació, Determinació de les Condicions de Treball i Participació del Personal al Servei de les Administracions Públiques, II Conveni Col·lectiu del personal laboral al servei de l'administració Autonòmica i en el Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors. Al propi temps, la Sotssecretaria de Política Pressupostària i Tresor de la Conselleria d'Economia, Hisenda i Ocupació ha informat favorablement de l'existència de dotació pressupostària dels llocs de treball continguts en les corresponents relacions de les conselleries i organismes autònoms que s'aproven, en compliment del que estableixen els articles 19 del Text Refós de la Llei de la Funció Pública Valenciana i 1 de la Llei de la Generalitat Valenciana 8/1995, de 29 de desembre, de Mesures Fiscals, Administratives i d'Organització de la Generalitat Valenciana.
  
Per tot això, en virtut de les competències atorgades per l'article 27.c) del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de Funció Pública Valenciana, i en exercici de la delegació de competències realitzada per Ordre d'1 d'agost de 1999, del conseller de Justícia i Administracions Públiques (DOGV núm. 3.564, de 19.08.1999), resolc:
  
Primer
  
Aprovar les relacions de llocs de treball que figuren en els annexos d'aquesta resolució i que corresponen a les conselleries i organismes autònoms següents:
  
Presidència de la Generalitat
  
Conselleria d'Economia, Hisenda i Ocupació
  
Conselleria d'Obres Públiques, Urbanisme i Transports
  
Conselleria de Cultura i Educació
  
Conselleria de Sanitat
  
Conselleria d'Indústria i Comerç
  
Conselleria d'Agricultura, Pesca i Alimentació
  
Conselleria de Medi Ambient
  
Conselleria de Justícia i Administracions Públiques
  
Conselleria de Benestar Social
  
Conselleria del Portaveu del Govern
  
Institut Valencià de la Joventut
  
Institut Valencià d'Investigacions Agràries
  
Institut Valencià d'Estadística
  
Organisme Públic Valencià d'Investigació
  
Segon
  
Publicar les esmentades en el Diari Oficial de la Generalitat Valenciana.
  
Tercer. Recursos
  
Contra la present resolució, que esgota la via administrativa, podrà interposar-se recurs contenciós administratiu en el termini de dos mesos comptadors des del dia següent al de la seua publicació, davant el Jutjat Contenciós Administratiu que corresponga, d'acord amb el que disposen els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 3 d'octubre de 2000.- El director general de Funció Pública: José Joaquín Segarra Castillo.